ಮೂರು ದಿನಗಳ ಕಾಲ ನಡೆಯಲಿದೆ ಕೆಜಿಎಫ್ ಕ್ಲೈಮ್ಯಾಕ್ಸ್ ಎಲ್ಲವೂ ಅಂದುಕೊಂಡಂತೆ ಆಗಿದ್ರೆ, ಇಷ್ಟೊತ್ತಿಗೆ ಕೆಜಿಎಫ್ ಚಾಪ್ಟರ್ 2 ಶೂಟಿಂಗ್ ಮುಗಿಯಬೇಕಿತ್ತು. ಅಬ್ಬರದ ಪೋಸ್ಟ್ ಪ್ರೊಡಕ್ಷನ್ ಕೆಲಸ ಆರಂಭ ಆಗ್ಬೇಕಿತ್ತು. ಈ ಗ್ಯಾಪ್ನಲ್ಲೇ ಮಾಸ್ ಟೀಸರ್ ದರ್ಶನವೂ ಆಗ್ತಿತ್ತು. ಆದ್ರೆ ಕಿಲ್ಲರ್ ಕೊರೊನಾ ಇದ್ಯಾವುದಕ್ಕೂ ಆಸ್ಪದ ನೀಡಲಿಲ್ಲ. ಆದ್ರೆ ಇದ್ಯಾವುದಕ್ಕೂ ಹೆದರದ ಕೆಜಿಎಫ್ ಟೀಂ ಸದ್ದಿಲ್ಲದೇ ಪೋಸ್ಟ್ ಪ್ರೊಡಕ್ಷನ್ ಕೆಲಸ ಮುಗಿಸಿದೆ. ಇದೀಗ ಕೊನೆಯ ಹಂತದ ಚಿತ್ರೀಕರಣಕ್ಕೂ ಸಿದ್ಧವಾಗಿ ನಿಂತಿದೆ. ಇದೇ 26 ರಿಂದ ಶೂಟಿಂಗ್ ರೀ ಸ್ಟಾರ್ಟ್ ಕೆಜಿಎಫ್ ಶೂಟಿಂಗ್ ಬಹುಪಾಲು ಕಂಪ್ಲೀಟ್ ಆಗಿದೆ. ಕೊರೊನಾ ಭೀತಿ ಇದ್ದಿದ್ದರಿಂದ ಬಾಕಿ ಉಳಿದಿದ್ದ ಶೂಟಿಂಗ್ ತಡವಾಗಿತ್ತು. ಒಂದೆಡೆರಡು ಬಾರಿ ಚಿತ್ರೀಕರಣಕ್ಕೆ ಹೋಗುವ ಮನಸ್ಸು ಮಾಡಲಾಗ್ತಿತ್ತು. ಆದ್ರೆ ಕಲಾವಿದರು, ಕಾರ್ಮಿಕರ ಹಿತದೃಷ್ಟಿಯಿಂದ ಚಿತ್ರೀಕರಣವನ್ನೂ ಮುಂದೂಡಲಾಗಿತ್ತು. ಇದೀಗ ಕೊನೆಗೂ ಶೂಟಿಂಗ್ ಡೇಟ್ ಕನ್ಫರ್ಮ್ ಮಾಡಲಾಗಿದೆ. ಇದೇ 26 ರಂದು ಕೆಜಿಎಫ್ ಶೂಟಿಂಗ್ ರೀ ಸ್ಟಾರ್ಟ್ ಆಗ್ತಿದೆ. ಸುಮಾರು 20 ದಿನಗಳ ಶೂಟಿಂಗ್ ಬಾಕಿಯಿದ್ದು, ಬಿರುಸಿನ ಚಿತ್ರೀಕರಣಕ್ಕೆ ಪ್ರಶಾಂತ್ ನೀಲ್ ಅಂಡ್ ಟೀಂ ಸಜ್ಜಾಗಿದೆ. ಬೆಂಗಳೂರು ಸೇರಿದಂತೆ ವಿವಿಧೆಡೆ ಶೂಟಿಂಗ್ ಆರಂಭವಾಗ್ತಿದೆ. ಹೈದರಾಬಾದ್ನಲ್ಲೂ ಶೂಟಿಂಗ್ ಲೊಕೇಷನ್ ಹುಡುಕಿಕೊಂಡು ಬರಲಾಗಿದೆ. ಸಂಜಯ್ ದತ್ ಭಾಗದ ಶೂಟಿಂಗ್ ಹೊರತು ಪಡಿಸಿ, ಮಿಕ್ಕಿದ್ದೆಲ್ಲಾ ಸನ್ನಿವೇಶಗಳ ಶೂಟಿಂಗ್ ಕಂಪ್ಲೀಟ್ ಮಾಡಿಕೊಳ್ಳಲಾಗುತ್ತೆ. ಮೂರು ತಿಂಗಳ ನಂತರ ಸಂಜಯ್ ದತ್ ಗುಣಮುಖರಾಗಿ ಬರೋ ನಿರೀಕ್ಷೆಯಿದ್ದು, ಸಂಜು ಬಾಬಾ ಬಂದ ಕೂಡಲೇ ಶೂಟಿಂಗ್ ನಡೆಸಲಾಗುತ್ತದೆ. ಸಂಜಯ್ ದತ್ ಅವರದ್ದು ಮೂರು ದಿನಗಳ ಶೂಟಿಂಗ್ ಆಗಿರಲಿದೆ. Tags: climax shoot kgf kgf chapter 2 prashanth neel rocking star yash sanjay dutt